Mecklenburg-Vorpommern
Meckleburg-Vorpommre (dt. Mecklenburg-Vorpommern, plattdütsch Mäkelborg-Vörpommern – s e oder ä im erschte Wort seit me lang) isch a dütsches Bundesland und ligt im Nordoschtä fa Dütschland. Des Bundesland isch relativ groaß und hätt aber nu ca. 1,7 Millione Iwohner. D Hauptstadt isch Schwerin. Bekannt sind oh die Städt Wismar und Rostock.
Dr Weste und d Mitti vom Bundesland bestoht us dr historische Region Meckleburg, im Oste lit Vorpommre – dä Deil vo dr früehnere preußische Provinz Pommre, wo noch em Zweite Wältchrieg bi Dütschland bliibe isch.
Geografy
Lag
Meckleburg-Vorpommre litt ganz im Nordoste vo Dütschland. Im Norde liige großi Deil vom Bundesland an de Ostsee. Im Weste und Nordweste grenzt s an d Bundesländer Schleswig-Holste und Niedersachse und im Süde an Brandeburg; östlig vo Meckleburg-Vorpommre litt Pole.
Landschaft
Meckleburg-Vorpommre hät e Küstelängi vo insgsamt 1700 Kilometer. Dodemit hät s di längsti Küste vo allne dütsche Bundesländer. Di gröschte Insle sin Rügen, Usedom, Poel und Hiddensee. Wichtigsti Halbinsle isch Fischland-Darß-Zingst.
S Land isch flach bis hüglig. Die höchste Berge sin:
Helpter Berge (179 m)
Ruhner Berge (176,6 m)
Piekberg (Rügen; 161 m)
Gschicht
Noch em Zweite Wältchrieg isch s Land uss de beede meckleburgische Freistaate und uss Vorpommre, em weschtliche Teil vo de prüßische Brovinz Pommre, bildet worde. Dezue cho isch no s Amt Neuhaus, wo devor zur Brovinz Hannover ghört hät.
Wäge de Verwaltigsreform in de DDR isch s Land 1952 aber scho wider uffglöst und in d Bezirk Neubrandeburg (Südoste), Rostock (an de Küste) und Schwerin (Südweste) uffteilt worre. Kleini Deil sin au zu Frankfurt an de Oder und Potsdam cho.
Wo 1990 d DDR zerfalle isch, hät mer s Land Meckleburg-Vorpommre neu gründet. S isch vom Umfang här fascht s Glych, wie s 1945–1952 gsi isch. E baar wenigi Gebiet sin a Brandeburg cho wie z. B. Gartz an de Oder, wo e Ruckkehr zu Meckleburg uss politische Gründ nit durchsetzbar gsi isch, und s Amt Neuhaus hät wider wele zu Nidersachse zrugg.
Gröschti Städt
mini|Schloss Schwerin
mini|Rostock
PlatzStadtYwohner (31.12.06)1Rostock199.8682Schwerin96.2803Neubrandenburg67.5174Stralsund58.2885Greifswald53.4346Wismar45.1827Güstrow31.0838Neustrelitz22.152
Gliiderig
thumb|300px|Chreis und chreisfreii Städt z Meckleburg-Vorpommre, syt de Chreisreform vo 2011
Sit der Chreisgebietsreform 2011 isch s Land i sächs Landchreis und zwei chreisfreii Stedt gliideret:
Landchreis oder chreisfreii Stadt Landesdeil Chreissitz Ywohner Flächikm² Ywohnerpro km² Rostock Meckleburg —  181,26  Schwerin Meckleburg —  130,52  Landchreis Ludwigslust-Parchim Meckleburg Parchim  4.751,86  Landchreis Mecklenburgische Seenplatte Meckleburg(deilwys Vorpommern) Neubrandenburg  5.470,03  Landchreis Nordwestmecklenburg Meckleburg Wismar  2.118,45  Landchreis Rostock Meckleburg Güstrow  3.422,23  Landchreis Vorpommern-Greifswald Vorpommre(deilwys Meckleburg) Greifswald  3.929,48  Landchreis Vorpommern-Rügen Vorpommre(deilwys Mecklenburg) Stralsund  3.207,22
Varia
D frienerig dytsch Bundeskanzleri Angela Merkel het ihr Wahlchreis z Vorpommre gha.
Weblink
Offizielli Website vo Mecklenburg-Vorpommre
Landesverfassig vo Mecklenburg-Vorpommern
Tourismusportal Mecklenburg-Vorpommern
Statistisches Amt
Fueßnote
Kategorie:Bundesland (Dütschland)